Tula
Tula (Tulle en francés) es una comuna lemosina situada dins lo departament de Corresa e la  region de Novela Aquitània, ancianament de Lemosin. Escaissada « la vila de las sèt sèrras », la ciutat a bastit sa reputacion sul desvolopament de son industria e de son artisanat : es venguda un dels centres de fabricacion de la dentèla (amb son festenal internacional), de las armas (Manufactura d'armas) e de l'acordeon (Acordeons Maugein).

Estirada sus mai de tres quilomètres dins l'estrecha e tortuosa val de Corresa, Tula escalona sos quartièrs vièlhs al costat de las sèrras dominant la ribiera, mentre qu'emergís, del còr de la ciutat, l'elegant ranquejar de pèira de la catedrala Nòstra Dòna.

Istoria

Antiquitat 
Las originas de la vila son encara uèi subjèctas a debat mas semblariá que l'actual puèg de Sent Clar, un esperon rocassós als penjals escalabroses separant la val de Corresa de la de Solana, aja constituït un emplaçament ideal per l'establiment d'un oppidum gallés. Dempuèi de temps, semblariá que la vila siá estada un caireforc important sus la rota entre Armorique e Mediterranèa e sus l'entre Aquitània e Massís central que totas doas passavan Corresa per un ga en aquel luòc.

Amb l'ocupacion romana, lo luòc seriá estat amainatjat en necropòli e un temple en l'onor de Tutela, poténcia divina romana a la quala se fisava la proteccion de las personas, de las causas e sustot dels luòcs, seriá estat bastit. Es d'aquela divessa romana, protectritz dels viatjaires que passavan lo ga, que vendriá lo nom de la vila. Lo temple de Tutela se deviá trobar dins lo quartièr del Trech, que lo nom designa la traversada d'una aiga. Lo real pòl urban de la region se desplacèt qualques quilomètres al nòrd, sus la comuna de Naves e lo site de Tintignac, vengut luòc de crosament entre las vias romanas reprenent los ancians itineraris de l'epòca cèlta.

Geografia

Istòria

Administracion

Demografia 

 En 2018 la populacion èra de  abitants.

Luòcs e monuments 

 Anciana capèla Notre-Dame-de-Misericòrdia, apelada a tòrt Sant Jacme, avenguda Victor Hugo, (sègle XVIII) ; faciadas e teuladas inscrichas coma monument istoric.
 Anciana capèla de l'Escòla dels mainatges de tropa, camin dels Mainatges de Tropa.
 Capèla del cementèri Lo Pui-Sent Clar (anciana capèla dels penitents blaus).
 Capèla de l'espital (anciana capèla de la Visitacion) edificada en 1743, inscricha coma monument istoric.
 Capèla de l'establiment escolar Santa Maria-Jeanne-d'Arc, carrièra Marc Eyrolles.
 Ancian convent dels Bernardines (sègle XVI), carrièra del Fouret, uèi ostal particular ; inscrich coma monument istoric.
 Glèisa Sant Joan (anciana capèla dels penitents blancs), carrièra Pasteur.
 Glèisa Sant Pèire de Timme, avenguda de la Bastille, (anciana capèla de las Carmes descauces) (sègle XVII), classada coma monument istoric en 1987.
 Glèisa Sant Josèp, carrièra d'Arsonval (Souilhac).
 La sala del reialme dels testimònis de jehovah, cai de Rigny.

Espòrts 
Dempuèi la debuta de las annadas 2000, mantun equipament esportiu es estat creat o reabilitats. Lo gimnasi Victor Hugo e la plana de jòcs son estats restaurats en 2002, un skatepark es estat creat en octobre de 2002, e un centre aquarécréatif aital coma un boulodrome cobèrt son estats obèrts en 2003.

En 2008, Tula es candidata al challenge de la vila mai esportiva de França. Lo 24 de junh, es estada designada primièra ex æquo amb Tignes.

 Sporting club Tula.

Lo Sporting club Tula, club de rugbi de XV fondat en 1904, demòra emblematica dins lo paisatge esportiu teisseire. Lo SCT a evoluat pendent 42 annadas consecutivas en Primièra Division e a comptat demest sos rengs mantun internacional tal coma Michel Yachvili, Jean-Claude Berejnoï, Roger Fite e Jean-Pierre Fauvel. Lo SCT realiza l'esplech, pendent las partidas de galinas del campionat de França 1965/1966 de ganhar totas las partidas sus son terren mas sustot de daissar pas marcar cap de ponch a sos adversaris.

En 1980, lo SCT arriba als 1/4 de finala del campionat de França de 1ra division e gauta contra lo CA Briva (distant de 30 km a pena) a Clermont Ferrand. Lo resultat es de 19-19 a la fin del temps reglamentari pels dos clubs corresians ! Briva l'emportarà fin finala 22-19 après prolongacions gràcias a un dròp de son plaçaire J.-F. Thiot.

Lo SCT es egalament a l'origina del Challenge de l'Esperança, competicion lançada en 1955.

De nombroses autres clubs constellent lo paisatge esportiu teisseire, demest los quals :

 Union esportiva Tula Corrèze, club de basquet
 Caiac Club Tulliste, club plan actiu al près de las escòlas teisseiras
 Club de gimnastica La Tulliste
 Véloce Club Tulliste, club de ciclisme
 Escòla teisseira de judo
 Tula Fotbòl Corrèze
 Tula Triathlon, evoluant en tresena division
 Volleyball Tula Naves, equipa femenina en Division Excelléncia
 Tula ròller skating
 Club dels Arquièrs tullistes, Club e Escòla de tir a l'arc Salle, Federal, Fita
 Tula Athlétic Club
 Union Ciclista Corrèzienne : club ciclista fondat en 1970 organizator d'espròvas ciclistas e escòla de BTT pels Handbal
 Joves Club Tula Corresa
 Cercle dels Nadaires Teisseires
 Cercle dels Boxaires Teisseires
 Club de dança Eve i Dança
 Lo Carrèu Teisseire, club de petanca
 Club Subaquatique Teisseire
 Aeroclub de Tula

Personalitats ligadas emb la comun 
 Maximin Delòcha (1817-1900), istorian occitan.
 Josèp Ros, eclesiastic e lingüista occitan. Un de los paires de la grafia classica.
 François Hollande, politician.
 Eric Rohmer, cineasta

Veire tanben
 Comunas de Corresa

Ligams extèrnes

Nòtas

Comuna de Corresa
Comuna de Lemosin (Occitània)